Jean Bernard (prest)

**Jean Bernard** (født 13. august 1907 i Luxembourg i Storhertugdømmet Luxembourg; død 1. september 1994 i Luxembourg) var en luxembourgsk prest hvis autentiske beretning 
*[[«Pfarrerblock 25487»]]* fra konsentrasjonsleiren Dachau tjente som grunnlag for Volker Schlöndorffs film *«[[Der neunte Tag]]»* (Den niende dagen).
## Liv og virke
Jean Bernard ble født i 1907, som det sjette av ti barn i en velstående luxembourgsk handelsfamilie. Han studerte teologi og filosofi ved Universitetet i Leuven og presteseminaret i Luxembourg, og tok doktorgrad i filosofi i 1933. Fra 1934 og utover ledet han det internasjonale sekretariat for den katolske foreningefor filmskapere (fransk: *Organisation Catholique Internationale du Cinéma*, OCIC) i Brussel.. Etter at Gestapo oppløste det katolske filmkontoret i juni 1940, organiserte han returen av luxembourgske familier som hadde flyktet til Frankrike for å unnslippe de tyske troppene.

Kort tid etter, den 6. februar 1941, ble han arrestert av Gestapo, og antagelig fordi han ble beundret som et symbol på den luxembourgske katolske motstandsbevegelsen mot den tyske okkupasjon. Etter å ha sonet fengsel i Luxembourg og Trier, ble han deportert til konsentrasjonsleiren Dachau, og forble der i 18 måneder. 

I februar 1942 ble han imidlertid og ganske uventet løslatt fra Dachau, men bare for ni dager. Han trodde selv at dette var del av et opplegg for å overbevise seks luxembourgske prester til å ytre offentlig støtte til naziregimet. Fader Bernard nektet å samarbeide om dette, og ble sendt tilbake til Dachau.

Antagelig på grunn av brorens samarbeid med innflytelsesrike personer i den tyske okkupasjonsmakt i Paris fikk han først permisjon og ble endelig løslatt fra konsentrasjonsleiren Dachau den 5. august 1942.  Han unnslapp dermed også de senere innhogg blant prestefangene i Dachau: Av de 2.720 prestene (2.579 av dem katolikker) som var fengslet i Dachau, døde 1.034.

Inntil september 1944 holdt han til i et kloster. 

Etter løslatelsen skrev han boken «Pfarrerblock 25487» om sine opplevelser i leiren, som beskriver fangenes lidelser i hendene på SS-håndlangere.

Etter krigen ble Bernard utnevnt til forskjellige høye stillinger i den katolske kirke i Luxembourg som monsignore, og mottok en rekke priser og ærestitler. Han var rådgiver i Den pavelige kommisjon for film, radio og fjernsyn; ved Det andre Vatikankonsil var han medlem av arbeidssekretariatet for presse, film, radio og fjernsyn, og han var president for kommisjonen for den forfulgte kirke i Konferansen av internasjonale katolske organisasjoner.

Han døde den 1. september 1994 i hovedstaden Luxembourg, i en alder av 70 år.

## Verker
* L’homme primitif à la lumière de l’ethnologie moderne, 1937 (frz.; auf dt.: Der primitive Mensch im Licht der modernen Ethnologie)
* *Pfarrerblock 25487*, autobiografischer Bericht in Tagebuchform, erschienen zunächst 1945 als Feuilleton-Folgen im *[[Luxemburger Wort]]* und bei Editions Saint Paul, Luxemburg 2004, 208 Seiten. ISBN 2-87963-286-2, davor bei andern Herausgebern, z. B. dem Anton Pustet Verlag, München 1962, sowie als Pfarrerblock Dachau 1941, 1942, Berchmans, München 1984

## Film
Bernards selvbiografiske beretning «Pfarrerblock 25487» tjente som grunnlag for spillefilmen «Der neunte Tag» (Den niende dagen) av Volker Schlöndorff (Tyskland/Luxembourg 2004). Den handler om Bernards ni dager lange permisjon fra konsentrasjonsleiren i februar 1942.

## Filmografi
* *Mat Läif a Séil am Seminaire*. (*With Heart and Soul in the Seminary*) 1932, 23 minutter.

## Referanser